b"\n_START_ARTICLE_\nJacques Dohen\n_START_PARAGRAPH_\nJacques Dohen (4. toukokuuta 1930 \xe2\x80\x93 9. toukokuuta 2005) oli ranskalainen yleisurheilija, jonka p\xc3\xa4\xc3\xa4laji oli 110 metrin aitajuoksu._NEWLINE_Dohen osallistui kolmiin yleisurheilun arvokilpailuihin 110 metrin aitajuoksussa mutta ei selviytynyt kertaakaan loppukilpailuun. Helsingin 1952 olympialaisissa h\xc3\xa4n karsiutui alkueriss\xc3\xa4 ajalla 15,7\xc2\xa0s. Bernin EM-kilpailuissa 1954 h\xc3\xa4n putosi jatkosta v\xc3\xa4lieriss\xc3\xa4 ajalla 15,0\xc2\xa0s. Tukholman EM-kilpailuissa 1958 h\xc3\xa4n j\xc3\xa4i j\xc3\xa4lleen v\xc3\xa4lieriin juostuaan ajan 14,9\xc2\xa0s._NEWLINE_Dohen voitti 110 metrin aitajuoksussa Ranskan mestaruuden vuosina 1954\xe2\x80\x931958 ja 1961. H\xc3\xa4n sivusi Ranskan enn\xc3\xa4tyst\xc3\xa4 14,3\xc2\xa0s hein\xc3\xa4kuussa 1957, paransi enn\xc3\xa4tyksen aikaan 14,2\xc2\xa0s lokakuussa 1957 ja sivusi omaa enn\xc3\xa4tystulostaan viel\xc3\xa4 toukokuussa 1961. Seuratasolla h\xc3\xa4n edusti ASPP Paris'ta ja US Batillya. H\xc3\xa4n on pituudeltaan 187-senttinen ja painoi kilpavuosinaan 90 kiloa."